iPhone-gebruikers gewaarsku oor foutSkermskoot Volgens The Guardian het die fout tot gevolg dat ŉ iPhone self afgeskakel en herlaai word wanneer dit ŉ spesifieke boodskap met sekere karakters in ontvang. Dit word glo veroorsaak deur ŉ fout in die manier waarop Apple se iOS-bedryfstelsel Arabiese teks lewer. Die SMS wat rondgestuur word, bevat Engelse woorde en Arabiese karakters. Die foon probeer glo die voorskou van die SMS wat op die foon se tuisskerm vertoon word afkort, waarna die foon vries en afskakel. ŉ Gebruiker kan glo hierna nie weer toegang kry tot boodskappe op die foon nie. Dit is slegs die spesifieke SMS wat die fout tot gevolg het en dus word dit met kwade bedoelings aangestuur. Diegene wat hul iPhones wil beskerm, moet die volgende stappe volg om boodskap-kennisgewings af te skakel aangesien dit slegs die kennisgewing is wat die probleem veroorsaak en nie die boodskap self nie: Settings >> Notifications >> Messages >> Allow notifications “Allow notifications” moet afgeskakel word. Apple het aan The Guardian gesê die fout sal met die volgende sagteware-aanpassing reggestel word.